CELEX: 62018CA0017
Language: mt
Date: 2018-12-19 00:00:00
Title: Kawża C-17/18: Sentenza tal-Qorti tal-Ġustizzja (L-Għaxar Awla) tad-19 ta’ Diċembru 2018 (talba għal deċiżjoni preliminari tat-Tribunalul Mureş – Ir-Rumanija) – proċeduri kriminali kontra Virgil Mailat, Delia Elena Mailat, Apcom Select SA (Rinviju għal deċiżjoni preliminari — Tassazzjoni — Taxxa fuq il-valur miżjud (VAT) — Direttiva 2006/112/KE — Artikoli 19 u 29 kif ukoll Artikolu 135(1)(l) — Trasferiment tal-assi kollha jew parti minnhom — Eżenzjoni tal-kiri ta’ proprjetajiet immobbli — Kuntratt ta’ kiri ta’ proprjetà immobbli li sservi għal użu kummerċjali u tal-oġġetti mobbli neċessarji għal dan l-użu — Provvisti relatati mal-proprjetà immobbli li taw lok għat-tnaqqis tal-VAT — Aġġustament)

18.2.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 65/18
            
         
      Sentenza tal-Qorti tal-Ġustizzja (L-Għaxar Awla) tad-19 ta’ Diċembru 2018 (talba għal deċiżjoni preliminari tat-Tribunalul Mureş – Ir-Rumanija) – proċeduri kriminali kontra Virgil Mailat, Delia Elena Mailat, Apcom Select SA
      (Kawża C-17/18) (1)
      
      ((Rinviju għal deċiżjoni preliminari - Tassazzjoni - Taxxa fuq il-valur miżjud (VAT) - Direttiva 2006/112/KE - Artikoli 19 u 29 kif ukoll Artikolu 135(1)(l) - Trasferiment tal-assi kollha jew parti minnhom - Eżenzjoni tal-kiri ta’ proprjetajiet immobbli - Kuntratt ta’ kiri ta’ proprjetà immobbli li sservi għal użu kummerċjali u tal-oġġetti mobbli neċessarji għal dan l-użu - Provvisti relatati mal-proprjetà immobbli li taw lok għat-tnaqqis tal-VAT - Aġġustament))
      (2019/C 65/22)
      Lingwa tal-kawża: ir-Rumen
      
         Qorti tar-rinviju
      
      Tribunalul Mureş
      
         Partijiet fil-proċedura kriminali prinċipali
      
      Virgil Mailat, Delia Elena Mailat, Apcom Select SA
      
         Dispożittiv
      
      
                  1)
               
               
                  Il-kunċett ta’ “trasferiment tal-assi kollha jew parti minnhom”, fis-sens tal-Artikolu 19 tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud, għandu jiġi interpretat fis-sens li huwa ma jkoprix it-tranżazzjoni li permezz tagħha proprjetà immobbli li kienet isservi għal użu kummerċjali tinkera, bit-tagħmir kollu tagħha kif ukoll bil-prodotti għall-konsum meħtieġa għal dan l-użu, minkejja li min jikri jkompli l-attività ta’ sid il-kera taħt l-istess isem tad-ditta.
               
            
                  2)
               
               
                  L-Artikolu 135(1)(l) tad-Direttiva 2006/112 għandu jiġi interpretat fis-sens li kuntratt ta’ kiri ta’ proprjetà immobbli li kienet isservi għal użu kummerċjali kif ukoll tat-tagħmir kollu tagħha u tal-prodotti għall-konsum meħtieġa għal dan l-użu jikkostitwixxi provvista waħda fejn il-kiri tal-proprjetà immobbli hija l-provvista prinċipali.
               
            
         (1)  ĠU C 123, 9.4.2018.